Diari Oficial de la Generalitat Valenciana


Sumari del DOGV 4099, del 03-10-2001 (2001/9513)

RESOLUCIÓ de 25 de setembre de 2001, del secretari general de la Presidència, per la qual es convoquen 8 beques per a la realització de pràctiques en les Unitats de Cooperació a l'Exterior, en virtut de la delegació establida a l'article 3 del Decret 13/1999, del president de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9513


Data del document
:   25-09-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * assignació per estudis
    * ajuda pública
    * suport econòmic
    * voluntariat social
    * cooperació internacional

RESOLUCIÓ de 25 de setembre de 2001, del secretari general de la Presidència, per la qual es convoquen 8 beques per a la realització de pràctiques en les Unitats de Cooperació a l'Exterior, en virtut de la delegació establida a l'article 3 del Decret 13/1999, del president de la Generalitat Valenciana. [2001/X9513]
  
Antecedents de fet
  
Com a desenvolupament de la política dirigida a la millora i especialització de joves universitaris valencians que exerceixen alguna activitat al camp de la cooperació internacional al desenvolupament i dins del marc del Conveni subscrit amb l'Agència Espanyola de Cooperació Internacional amb data 11 de juliol de 2001, la Secretaria General de la Presidència convoca la concessió de beques perquè els joves puguen accedir a la realització de pràctiques professionals, segons el que disposa el Decret 108/1992, de 6 de juliol, del Govern Valencià, pel qual es regula la concessió de beques.
  
L'anterior actuació es troba recollida en els objectius i activitats del programa 12.21.051.11, capítol IV, i existeix prou consignació pressupostària en el projecte dels pressupostos de la Generalitat Valenciana per a l'exercici de 2001.
  
Fonaments jurídics
  
Primer
  
L'article 47.3 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
  
Segon
  
L'article 35 de la Llei 5/1983, de 30 de desembre, de Govern Valencià.
  
Tercer
  
El Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Resolc:
  
1. Convocar 8 beques per a realitzar pràctiques de cooperació internacional al desenvolupament a les Unitats de Cooperació Exterior, dependents de l'Agència Espanyola de Cooperació Internacional.
  
2. Aprovar les bases que s'adjunten, que han de regir la convocatòria.
  
3. L'import de les beques serà finançat a càrrec de la línia T5006 del programa 75.43.577.24, capítol IV, del pressupost de la Generalitat Valenciana per a l'any 2001 i el seu equivalent per a 2002, per una quantia màxima de trenta milions de pessetes (50.414.831 PTA), equivalents a 180.303,63 euros, d'acord amb el següent desglossament d'anualitats:
  
· Any 2001: 9.300.000 pessetes.
  
· Any 2002: 76.923.042 pessetes.
  
4. Contra aquesta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.
  
València, 25 de setembre de 2001.- El secretari general (per delegació article 3 Decret 13/1999, del president, de 30 de juliol): Vicente Gomís Cerdán.
  
Bases de la convocatòria per a la concessió de 8 beques per a la realització de pràctiques professionals en matèria de cooperació al desenvolupament a les Unitats de Cooperació Exterior dependents de l'Agència Espanyola de Cooperació Internacional.
  
1. Objecte
  
Les beques convocades tenen per objecte la realització de pràctiques a les Unitats de Cooperació Exterior (en endavant UCE), dependents de l'Agència Espanyola de Cooperació Internacional (en endavant AECI), de llicenciats en universitats valencianes, públiques o privades, reconegudes oficialment pel Ministeri d'Educació, Cultura i Esports, amb experiència acreditada en la cooperació internacional al desenvolupament.
  
2. Nombre i destinació de les beques
  
Es convoquen 8 beques per a la realització de pràctiques de cooperació al desenvolupament.
  
3. Dotació, duració i pagament de les beques
  
La dotació de cada una de les beques és de dues-centes vuitanta-set mil 287.500 pessetes (PTA) brutes mensuals.
  
Per a facilitar als becaris el pagament de les despeses de viatge, assegurança mèdica, i instal·lació, es farà un pagament per import de 300.000 pessetes i una mensualitat, amb antelació a la seua partida a fi que disposen de fons tant per a les despeses a Espanya previs al viatge (bitllet i assegurança), com per a les despeses que es generen durant el primer mes d'estada al país de destinació, i s'abonarà a partir del segon mes de duració de la beca la mensualitat corresponent als imports assenyalats.
  
Els pagaments se situen als exercicis següents:
  
a) A càrrec de l'any 2001: bestreta de 300.000 pessetes més la primera mensualitat (287.500 PTA), per becari, en el moment de la concessió de les beques, per fer front a les despeses prèvies al viatge i a les despeses d'establiment i manutenció del primer mes i els pagaments corresponents als mesos de novembre i desembre per un import total comprenent ambdós conceptes de 9.300.000 pessetes (1.162.500 pessetes per becari).
  
b) A càrrec de l'any 2002: pagament de les 9 mensualitats corresponents a la resta del període de duració de les beques per un import total de 90.962.568 pessetes (287.500 pessetes/mes per becari).
  
El període de benefici de les beques serà de 12 mesos, comptats des de l'endemà a la incorporació dels becaris a la seua destinació, sense possibilitat de pròrroga.
  
El pagament dels mesos corresponents a l'exercici pressupostari de l'any 2002, quedarà condicionat a què hi haja consignació econòmica per a aquest concepte en l'esmentat exercici.
  
L'import de les beques s'abonarà mensualment, previ certificat de la Direcció General de Cooperació al Desenvolupament.
  
4. Requisits
  
Els aspirants hauran de reunir els requisits establits en els punts següents al terme del termini de presentació de les sol·licituds assenyalat a la convocatòria.
  
5. Formalització de les sol·licituds
  
El model de sol·licitud estarà a disposició de les persones interessades en els punts següents:
  
- Direcció General de Cooperació al Desenvolupament, c/ Juristes núm. 10-2n pis, 46504 València
  
- Registre General de la Presidència de la Generalitat Valenciana, c/ Historiador Chabàs núm. 2, de València.
  
- Delegació Territorial del Consell de la Generalitat Valenciana a València, c/ Gregori Gea núm. 27, 4609 València.
  
- Delegació Territorial del Consell de la Generalitat Valenciana a Castelló, c/ Major núm. 78, 12223 Castelló de la Plana.
  
- Delegació Territorial del Consell de la Generalitat Valenciana a Alacant, av. Dr. Gadea núm. 10, 03188 Alacant.
  
Els/les candidats/es hauran de presentar-ho degudament complimentat al registre situat a cada una de les direccions indicades o tramitar-ho per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aportant la documentació següent:
  
a) Títol de llicenciat
  
b) Currículum.
  
c) Fotocòpia compulsada del DNI
  
d) Expedient acadèmic, amb la nota mitja oficial
  
e) Declaració jurada de no tenir relació laboral i de no beneficiar-se de cap altra beca.
  
f) Documentació acreditativa de l'experiència al·legada en cooperació internacional al desenvolupament.
  
g) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.
  
h) En cas de ser home, haver complit el servei militar, o la prestació social substitutòria.
  
Tots els documents s'acreditaran mitjançant una compulsa, en el moment de la presentació de les sol·licituds.
  
6. Termini de presentació de les sol·licituds
  
El termini de presentació de sol·licituds serà de 15 dies hàbils comptats a partir de l'endemà de la publicació d'aquesta convocatòria al Diari Oficial de la Generalitat Valenciana.
  
7. Procés de selecció
  
Per a l'examen de la sol·licitud de beques es constituirà una comissió avaluadora, presidida per la directora general de Cooperació al Desenvolupament, senyora Pilar Mateo Herrero, de la qual formaran part:
  
El titular de la Direcció del Servei de Planificació i Formació de la Direcció General de Cooperació al Desenvolupament.
  
El titular de la Direcció de Secció de Promoció i Participació dels Agents Socials dependent del servei anterior.
  
La comissió avaluadora adaptarà el seu funcionament al que preveu aquesta convocatòria, i subsidiàriament , a les regles contingudes al capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Actuarà com a secretari, sense ser membre de l'òrgan col·legiat, un tècnic designat per la Direcció General de Cooperació al Desenvolupament. El secretari actuarà amb veu però sense vot.
  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot. Així mateix, podrà convocar els candidats que considere convenient per a comprovar, mitjançant entrevista, aquelles qüestions o mèrits adduïts que considere d'interès.
  
La selecció dels/de les becaris/es es farà d'acord amb la puntuació obtinguda per l'aplicació del barem següent:
  
a) Expedient acadèmic: un màxim de 6 punts en funció de la nota mitja obtinguda en l'expedient acadèmic, d'acord amb la següent escala:
  
Nota mitjana 5: 1 punt
  
« 6: 2 punts
  
« 7: 3 punts
  
« 8 4 punts
  
« 9 5 punts
  
« 10 6 punts
  
Les fraccions corresponents a les notes mitges s'arredoniran per excés, en el cas de ser aquestes superiors a 0'5.
  
b) Coneixements de valencià: un màxim de 3 punts en funció dels nivells de coneixement del valencià establits per la Junta Qualificadora de Coneixements de Valencià, convenientment acreditats pels certificats i títols que lliura la Junta, d'acord amb la següent escala:
  
Oral: 0,75 punts
  
Elemental: 1,50 punts
  
Mitjà: 2,25 punts
  
Superior: 3 punts
  
c) Coneixement d'altres idiomes comunitaris: un màxim d'1 punt a tenor de les següents especificacions:
  
I. Només tindran validesa els títols expedits per les Escoles Oficials d'Idiomes caigudes en territori espanyol.
  
II. Cada curs superat es puntuarà amb 0'10 punts amb el màxim total d'1 punt per al conjunt dels idiomes i cursos acreditats.
  
d) Experiència acreditada en cooperació al Desenvolupament, que podrà ser valorada amb 6 punts com a màxim, per la Comissió avaluadora a la vista de la documentació aportada.
  
En un termini no superior a 15 dies, la Comissió elaborarà una proposta de concessió de beques que contindran la relació de beneficiaris i una bossa de reserva prioritzada, en funció de la puntuació obtinguda, per a cobrir les vacants que puguen produir-se per renúncia o abandó.
  
La dita relació relació es remetrà a l'AECI a la major brevetat perquè per aquesta, en el termini dels 10 dies hàbils següents a la seua recepció, s'informe sobre la idoneïtat dels candidats seleccionats per la Generalitat Valenciana.
  
8. Concessió
  
Les beques seran adjudicades per resolució del secretari general de la Presidència, a la vista de la proposta de la comissió avaluadora i l'informe emès per l'AECI, en el termini màxim de tres mesos a partir de l'endemà del final de la presentació de sol·licituds.
  
La no'resolució adjudicant dins del termini establert anteriorment, produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana, i els beneficiaris de les beques s'incorporaran a la seua destinació en el termini de 7 dies a comptar des de l'endemà de la notificació de la resolució.
  
9. Drets, obligacions i incidències
  
Les beques objecte d'aquesta convocatòria són incompatibles amb el benefici de qualsevol altra beca, ajuda o activitat laboral regular. La infracció d'aquesta regla deixarà sense efecte la beca adjudicada.
  
La condició de becari no generarà en cap moment cap relació laboral amb la Generalitat Valenciana ni amb els organismes dependents de l'Estat on estiguen destinats. En cas que es tinga prèviament la condició de treballador de la Generalitat Valenciana, es quedarà en la situació administrativa que procedisca en virtut de la normativa vigent de la funció pública.
  
Els/as becaris/as hauran de presentar la documentació acreditativa del compliment de les seues obligacions fiscals i amb la Seguretat Social i, a més, la documentació acreditativa com que tenen cobertura sanitària. La Direcció General de Cooperació al Desenvolupament resoldrà les incidències que es produïsquen durant el període de gaudi de les beques, i deixarà aquestes sense efecte, prèvia audiència de l'interessat, en el cas que aquest incomplisca sense causa justificada les condicions establides en aquesta convocatòria, o quan no realitze l'activitat que va motivar la concessió o deixara de reunir els requisits exigits.
  
La Direcció General de Cooeperación al Desenvolupament tindrà la facultat d'interpretar el contingut d'aquestes bases, d'acord amb el que disposa l'article novè del Decret 108/1992, de 6 de juliol, del Govern Valencià, pel qual es regula la concessió de beques. Al final del període de benefici de la beca i previ informe dels serveis, la Direcció General de Cooperació al Desenvolupament estendrà el pertinent certificat d'aprofitament, assistència i aptitud de la beca per la Direcció General de Cooperació al Desenvolupament.
  
10. Consignació pressupostària
  
La consignació pressupostària per a atendre el pagament de les beques, queda subordinada als crèdits autoritzats i consignats en el pressupost de la Generalitat Valenciana per a l'any 2001 i 2002, en la línia T5006 del programa pressupostari 02.75.175.47, capítol IV, sent el seu import de trenta milions de pessetes (43.128.839 PTA) (180.303,63 euros).
  
DADES D'IDENTIFICACIÓ
  
NOM I COGNOMS
  
NIF
  
ADREÇA (CARRER, PLAÇA, NÚM.)
  
C.P.
  
PROVÍNCIA
  
LOCALITAT
  
CORREU ELECTRÒNIC
  
DOCUMENTACIÓ APORTADA
  
TITULACIÓ
  
CONEIXEMENTS DE VALENCIÀ
  
Oral
  
Elemental
  
Mitjà
  
Superior
  
CONEIXEMENT D'ALTRES IDIOMES COMUNITARIS
  
Titulació
  
Cursos complets